Source: https://frsz.hu/archive/201606
Timestamp: 2019-09-23 05:04:13+00:00

Document:
június 2016 | Független Rendőr Szakszervezet
További információ Keveri a kormány a béremelési paklit tartalommal kapcsolatosan
További információ Rekviem a társadalombiztosítási intézményrendszerért tartalommal kapcsolatosan
További információ Szolgálati idő a munkaviszony jogellenes megszüntetésekor tartalommal kapcsolatosan
AKI MERT, AZ NYERT! A KÚRIA KEDVEZŐ DÖNTÉST HOZOTT A KÖZALKALMAZOTTI ILLETMÉNYES PERBEN!
Az FRSZ által indított per felülvizsgálati eljárásában a Kúriának a rendőrség, mint alperes felülvizsgálati kérelme alapján abban a kérdésben kellett állást foglalnia, hogy a munkáltató megalapozottan hivatkozhat-e arra, hogy a Kjt. 66. § (9) bekezdés b) pontja szerint a garantált bérminimumnak megfelelő garantált illetményt a munkáltatói döntésen alapuló illetményrész átcsoportosításával akkor is biztosította (megfizette), ha e körben semmilyen, a felperessel közölt munkáltatói intézkedést nem tett. Az alperes (rendőrség) álláspontjának lényege szerint az összilletményen belül, annak változatlan összege mellett a garantált illetmény mintegy automatikusan (hallgatólagosan) emelkedett a munkáltatói döntésen alapuló illetményrész egyidejű úgyszintén automatikus csökkenése mellett. Ez a munkáltatói (rendőrségi) álláspont téves, mert egyrészt a jogszabályok téves értelmezésén alapul, másrészt nem felel meg a jogbiztonság alkotmányos követelményének! A jogerős ítélet helyes jogi álláspontja szerint nincs lehetőség arra, hogy a munkáltató (a rendőrség) külön intézkedés nélkül utólag a munkáltatói döntésen alapuló illetményrészt minden további nélkül úgy tekintse, hogy az a jogszabályváltozás miatt emelésre szoruló garantált illetmény fedezetéül szolgált.
Emlékezetes, hogy a közalkalmazotti garantált illetmény tárgyában a Kúria 2015-ben már hozott egy határozatot, azt azonban a rendőrség vezetése nem ismerte el, mondván, hogy "egy ítélet, nem ítélet." Bár a Rendőrségi Érdekegyeztető Tanács ülésein a rendőrség vezetői több alkalommal is azzal utasították el az FRSZ egységes joggyakorlat kialakítására irányuló különböző kezdeményezéseit, hogy a megyei főkapitányságokat nem utasíthatják, mivel azok önálló munkáltatók, a közalkalmazotti illetményes ügyekben mégiscsak megtették ezt. Ennek szellemében - információink szerint - az ORFK a megyei rendőr-főkapitányságokat arra utasította, hogy ne fogadják el a közalkalmazottak számára kedvező II. fokú jogerős ítéleteket, hanem azokat felülvizsgálati kérelemmel támadják meg a Kúria előtt. Sok megyében ez azzal is járt, hogy a végrehajtás felfüggesztését is kérték annak érdekében, hogy ne kelljen kifizetni közalkalmazottaik számára a megítélt illetmény-különbözetet. Akadt néhány túlbuzgó, a vélt, vagy valós elvárásoknak mindenáron megfelelni akaró rendőri vezető is, aki a nyomásgyakorlástól sem riadt vissza annak érdekében, hogy tisztségviselőinket és a pereskedést felvállaló tagjainkat visszalépésre késztesse. Szerencsére az ilyen irányú törekvések kudarcba fulladtak, miként csúfosan megbukott az ORFK által kitalált, időhúzásra irányuló, mondvacsinált jogi érvelés is! Megszületett a Kúria tárgybani határozata, mely tiszta vizet öntött a pohárba! Az FRSZ által képviselt több száz közalkalmazottnak kénytelen lesz a rendőrség kifizetni jogos járandóságukat! Bízunk benne, hogy a még csak első és másod fokon folyamatban lévő perekben rövid időn belül megszületnek a számunkra kedvező ítéletek és minden tagunk, mielőbb hozzájut, az őt megillető illetmény-különbözethez. Ennek megtörténtéig is köszönjük érintett tagjainknak a bátor kiállást, tisztségviselőinknek és jogászainknak pedig a sok munkát. Úgy gondoljuk megérte, mert aki mert, az nyert! A Kúria tárgybani közleménye innen tölthető le.
További információ AKI MERT, AZ NYERT! A KÚRIA KEDVEZŐ DÖNTÉST HOZOTT A KÖZALKALMAZOTTI ILLETMÉNYES PERBEN! tartalommal kapcsolatosan
Fürdőnap a Ceglédi és a Tatabányai fürdőkben, a Honvédszakszervezet szervezésében
A Honvédszakszervezet 2016. július 9-én fürdőnapot szervez a Ceglédi Gyógyfürdő- és Szabadidőközpontban és a Tatabányai Gyémántfürdőben , tagoknak féláron.
A 2016. július 09-i (szombat) Hosz aquaparki napra történő jelentkezés az innen letölthető (Ceglédi és Tatabányai) megrendelőlapokon történik. A megrendelőlapon meg kell jelölni, hogy a megrendelés melyik LIGA tagszervezet részére történik és a megrendelő lapot értelemszerűen ki kell tölteni. A megrendelőlapot akkor is ki kell tölteni, ha valaki a helyszínen szeretne fizetni. Ebben az esetben a „készpénz összege” rovatot kell kitölteni. Kiemelten fontos az igénylő neve címe és elérhetősége!
Jelentkezési határidő: 2016. július 4. A fürdőnappal kapcsolatban Németh Nándor érdekvédelmi ügyvivőt keressék a 0670/330-5206-os telefonszámon.
A megrendelő lapokat tehát közvetlenül a Honvédszakszervezetnek kell megküldeni a fenti elérhetőségekre.
További információ Fürdőnap a Ceglédi és a Tatabányai fürdőkben, a Honvédszakszervezet szervezésében tartalommal kapcsolatosan
Célegyenesben a kormányzati ámokfutás - öt szakszervezeti konföderáció tiltakozik a kormányzati háttérintézmények bezárása ellen
Öt szakszervezeti konföderáció (az ÉSZT, a LIGA, MASZSZ, a Munkástanácsok és a SZEF) közös nyilatkozatban tiltakozik a kormányzati háttérintézmények bezárása ellen. A közlemény szerint a magyar szakszervezeti konföderációk megdöbbenéssel fogadták a hírt, miszerint megszületett a döntés az ú.n. bürokrácia csökkentési terv ürügyén, s megjelent a kormány határozata a központi hivatalok és minisztériumi háttérintézmények átalakításáról, amely határozat több mint ötven szervezetet érint. Visszautasítjuk, hogy ez a jelentős munkavállalói csoportot, sőt a társadalom egészét is mélyen érintő kormányzati döntés a megfelelő előkészítő érdekegyeztetés nélkül született meg. A közszféra érdekegyeztető fórumain írásos javaslatok nélkül, „bizonytalan” államtitkári előterjesztés alapján voltak ugyan konzultációk, ahol komoly aggodalmak és kifogások hangoztak el a tervezettel kapcsolatban, jórészt hiába, mert a döntéshozók nagyon sok, a munkavállalókat illetve a társadalmat hátrányosan érintő, figyelmeztető jelzést figyelmen kívül hagytak. Elfogadhatatlan a 80%-os bértömeg tervezése, amely jelentős elbocsátásokkal járhat, amikor a jelenlegi létszám mellett is túlterheltek az alkalmazottak. Az az elképzelés, hogy az innen eltávolítottak elhelyezkedhetnek a versenyszférában gyakorlatilag alaptalan és cinikus. Növekedni fog a jól képzett munkanélküliek száma. Ezt elkerülendő követeljük az esetlegesen elbocsátásra kerülő közszolgálati munkavállalók munkaerőpiaci státuszának kezelésére tett kormányzati intézkedéseket. A közlemény további része a LIGA honlapján olvasható.
További információ Célegyenesben a kormányzati ámokfutás - öt szakszervezeti konföderáció tiltakozik a kormányzati háttérintézmények bezárása ellen tartalommal kapcsolatosan
Sikerpropaganda és a keserű valóság
A kormány az elmúlt néhány évben rendre hatalmas sikerként mutatta meg a foglalkoztatotti statisztikákat vagy a GDP alakulását. A számok mögé nézve azonban kirajzolódik a keserű valóság. Az uniótól való leszakadásunk ijesztő méreteket ölt – írja az mfor.hu.
Noha az eredmények igazán látványosak az autóipari gyárak idecsábításának, az uniós szinten olcsó munkaerőnek (és alacsony béreknek) megvan a maga árnyoldala is. Persze amellett, hogy egyre több területen egyre nagyobb veszélyt jelent a munkaerőhiány az országból kivándorló magyarok miatt is. Miközben tavaly 2,8 százalékkal tovább növekedett a foglalkoztatottak száma, és egyre közelebb kerülünk a kormány által áhított teljes foglalkoztatottsághoz, addig a magyar dolgozók hatékonysága érdemben nem halad előre.
További információ Sikerpropaganda és a keserű valóság tartalommal kapcsolatosan
Érdekegyeztetés keretében vár választ a kormánytól a Magyar Köztisztviselők, Közalkalmazottak és Közszolgálati Dolgozók Szakszervezete, hogy hány munkavállalót bocsátanak el az állami intézmények átszervezésekor - adta hírül az Inforádió.
A Miniszterelnökséget vezető miniszter legalább háromezer embertől válna meg - írta a Hvg.
„Hivatalosan, érdekegyeztetés keretében tesszük fel azt a kérdést, hogy hány ember kerül utcára. Mi nem egy átlagszámot szeretnénk hallani, hanem arra vagyunk kíváncsiak, hogy melyek azok a feladatok az intézményekben, amelyeket nem kívánnak ellátni a jövőben az adott szervezeti keretben, és tudni szeretnénk az ehhez rendelt létszámot” - mondta Boros Péterné, a Magyar Köztisztviselők, Közalkalmazottak és Közszolgálati Dolgozók Szakszervezetének elnöke.
További információ Mi lesz a háromezer utcára kerülő köztisztviselővel? tartalommal kapcsolatosan
A jogszabályi feltételeknek megfelelő kérelem, illetőleg hozzájáruló nyilatkozat benyújtásának elősegítése érdekében a NAV rendszeresített egy formanyomtatványt, amelyet az adóhatóság honlapjáról lehet letöltetni. Alkalmazása nem kötelező, de használatával elkerülhető a kérelem vagy a hozzájáruló nyilatkozat hiányossága miatti hiánypótlási eljárás. (A hivatkozott NAV tájékoztató és formanyomtatvány letölthető innen is.)
További információ Szolgálati járandóság, korhatár előtti ellátás: így jár a családi kedvezmény tartalommal kapcsolatosan
Ismét elmúlt egy év, és vége a télnek nevezett tavasznak. A jobb idő beálltát mutatja azt is, hogy már nem csak a nagyon elvetemült horgászatkedvelők állnak a vízpartokon egy jó fogás reményében, de beindultak a horgászversenyek is, amelyeken mindenki igyekszik megmérettetni magát.
Eljött hát a szokásos FRSZ Országos Sport Horgász Vándorkupa ideje is, melyet ez évben is a Vizsoly melletti Kacsa-tavon rendezett meg az FRSZ borsod megyei elnöksége.
A versenyt, és ezzel együtt az előhelyezetteknek járó ajándékokat a KOCKÁSINGESEK elnevezésű pedagógus csapat nyerte, a Vándorkupát pedig, a tavalyi Szabolcs megyéből érkezett csapatot megelőzve, a miskolci kollégák alkotta HAL-KAN csapat nyerte el, és Ők birtokolják egy évig.
Részletes beszámolónk és az eredménylista az alábbiakban olvasható.
További információ FRSZ Országos Sport Horgász Vándorkupa - a szolidaritás jegyében tartalommal kapcsolatosan

References: KÚRIA 
 Kúria 
 Kúria 
 Kúria 
 Kúria 
 KÚRIA